pythainlp/thailaw-v1.0 huggingface dataset:
ประกาศสํานักงานคณะกรรมการอาหารและยา

เรื่อง วิธีการทดสอบและเกณฑ์ตัดสินผลการทดสอบประสิทธิภาพการฆ่าเชื้อโรคบนพื้นแข็งที่ไม่มีรูพรุน

ของผลิตภัณฑ์ฆ่าเชื้อโรค ชนิดฉีดพ่นธรรมดาหรือฉีดพ่นอัดก๊าซ

-----------------------

          ด้วยประกาศกระทรวงสาธารณสุข เรื่อง การขึ้นทะเบียน การออกใบสําคัญ และการต่ออายุ ใบสําคัญการขึ้นทะเบียนวัตถุอันตรายที่สํานักงานคณะกรรมการอาหารและยารับผิดชอบ พ.ศ. 2552 และประกาศสํานักงานคณะกรรมการอาหารและยา เรื่อง การกําหนดรายการข้อมูลเอกสารเพื่อการ ขึ้นทะเบียนวัตถุอันตราย พ.ศ. 2552 กําหนดให้ ผู้ยื่นคําขอขึ้นทะเบียนวัตถุอันตรายต้องส่งข้อมูล เอกสารผลการทดสอบประสิทธิภาพของผลิตภัณฑ์ฆ่าเชื้อโรค

          ดังนั้น เพื่อให้มีวิธีการทดสอบและเกณฑ์การตัดสินเกี่ยวกับผลการทดสอบประสิทธิภาพ การฆ่าเชื้อโรคบนพื้นแข็งที่ไม่มีรูพรุนของผลิตภัณฑ์ฆ่าเชื้อโรค ชนิดฉีดพ่นธรรมดาหรือฉีดพ่นอัดก๊าซ เป็นมาตรฐานเดียวกันสํานักงานคณะกรรมการอาหารและยา จึงประกาศกําหนดดังนี้


ข้อ ๑ ให้ยกเลิกประกาศสํานักงานคณะกรรมการอาหารและยา เรื่อง หลักเกณฑ์การทดสอบ ประสิทธิภาพการฆ่าเชื้อโรคบนพื้นแข็งที่ไม่มีรูพรุนของผลิตภัณฑ์ฆ่าเชื้อโรค ชนิดฉีดพ่นธรรมดา หรือฉีดพ่นอัดก๊าซ ลงวันที่ 20 มีนาคม พ.ศ. 2556


ข้อ ๒ กําหนดให้ใช้วิธีทดสอบตามมาตรฐานของ AOAC OFFICIAL METHODS OF ANALYSIS (2010) AOAC Official Method 961.02 Germicidal Spray Products as Disinfectants 


ข้อ ๓ การทดสอบสําหรับผลิตภัณฑ์ทําความสะอาดและฆ่าเชื้อโรคในขั้นตอนเดียว (one-step cleaner disinfectant) ต้องทดสอบโดยการใส่สารอินทรีย์ (organic burden) ตามข้อแนะนํา เพิ่มเติมท้ายวิธีในข้อ 2 ข้างต้น


ข้อ ๔ ระยะห่างในการฉีดพ่น ให้เป็นไปตามที่ผู้ส่งทดสอบระบุ หากไม่ระบุให้ใช้ 30 เซนติเมตร


ข้อ ๕ ระยะเวลาในการฉีดพ่น ให้เป็นไปตามที่ผู้ส่งทดสอบระบุ หากไม่ระบุให้ใช้ 10 วินาที


ข้อ ๖ ระยะเวลาที่เชื้อสัมผัสผลิตภัณฑ์ฆ่าเชื้อ (exposure time) ให้เป็นไปตามที่ผู้ส่งทดสอบระบุ หากไม่ระบุให้ใช้ 10 นาที


ข้อ ๗ เกณฑ์ตัดสินประสิทธิภาพการฆ่าเชื้อโรค ต้องฆ่าเชื้อตามที่ระบุได้ไม่น้อยกว่า 59 carriers จาก 60 carriers

          7.1 เชื้อแบคทีเรีย

                    (1) ผลิตภัณฑ์ฆ่าเชื้อแบคทีเรียที่ใช้ในบ้านเรือนและสถานที่อื่น ต้องผ่านเกณฑ์ การทดสอบกับเชื้อแบคทีเรีย 2 ชนิด คือ Salmonello enterica (choleraesuis) ATCC 10708 และ Staphylococcus aureus ATCC 6538

                    (2) ผลิตภัณฑ์ฆ่าเชื้อแบคทีเรียที่ใช้ในสถานพยาบาล ต้องผ่านเกณฑ์การทดสอบกับ เชื้อแบคทีเรีย 3ชนิด Salmonella enterica (choleraesuis) ATCC 10708, Staphylococcus aureus ATCC 6538 Las Pseudomonas aeruginosa PRD 10 ATCC 15442 

          7.2 เชื้อรา ต้องผ่านเกณฑ์การทดสอบกับ Trichophyton mentagrophytes ATCC 9533


ผู้มีอํานาจลงนาม - ประกาศ ณ วันที่ 26 พฤศจิกายน พ.ศ. 2553

 

พิพัฒน์ ยิ่งเสรี

เลขาธิการคณะกรรมการอาหารและยา
ประกาศกระทรวงสาธารณสุข

เรื่อง กําหนดเกณฑ์ค่าคลาดเคลื่อนจากปริมาณที่กําหนดไว้ของสาระสําคัญในวัตถุอันตราย

ที่สํานักงานคณะกรรมการอาหารและยารับผิดชอบ

(ฉบับที่ 2)

พ.ศ. 2558

---------------------------

          อาศัยอํานาจตามความในมาตรา 5 วรรคสาม และมาตรา 20 (3) แห่งพระราชบัญญัติ วัตถุอันตราย พ.ศ. 2535 รัฐมนตรีว่าการกระทรวงสาธารณสุข โดยความเห็นของคณะกรรมการ วัตถุอันตราย ออกประกาศกําหนดเกณฑ์ค่าคลาดเคลื่อนจากปริมาณที่กําหนดไว้ของสารสําคัญในวัตถุอันตราย ที่ใช้ทางการสาธารณสุข เพื่อใช้เป็นเกณฑ์การวิเคราะห์ผลิตภัณฑ์วัตถุอันตราย ดังนี้


ข้อ ๑ ให้เพิ่มความต่อไปนี้เป็นข้อ 4/1 แห่งประกาศกระทรวงสาธารณสุข เรื่อง กําหนดเกณฑ์ ค่าคลาดเคลื่อนจากปริมาณที่กําหนดไว้ของสารสําคัญในวัตถุอันตรายที่สํานักงานคณะกรรมการอาหาร และยารับผิดชอบ พ.ศ. 2555

          ข้อ 4/1 เกณฑ์ค่าคลาดเคลื่อนของวัตถุอันตรายในผลิตภัณฑ์กันยุง ที่ใช้กับเครื่องไฟฟ้า ชนิดแผ่น (Vaporizing mats) ที่ระบุปริมาณของสารสําคัญเป็นหน่วย มิลลิกรัม/แผ่น (mg/mat) จะต้องมีปริมาณสารสําคัญ ไม่เกิน + 15% ของปริมาณสาระสําคัญที่ระบุไว้


ข้อ ๒ ประกาศนี้ให้มีผลใช้บังคับตั้งแต่วันถัดจากวันประกาศในราชกิจจานุเบกษาเป็นต้นไป


ผู้มีอํานาจลงนาม - ประกาศ ณ วันที่ 10 เมษายน พ.ศ. 2558

 

ศาสตราจารย์รัชตะ รัชตะนาวิน

รัฐมนตรีว่าการกระทรวงสาธารณสุข
ประกาศสํานักงานคณะกรรมการอาหารและยา

เรื่อง แนวทางการทดสอบประสิทธิภาพการฆ่าเชื้อแบคทีเรียของผลิตภัณฑ์ที่ใช้ในกระบวนการซักผ้า

----------------------------------

          ด้วยประกาศกระทรวงสาธารณสุข เรื่อง การขึ้นทะเบียน การออกใบสําคัญ และการต่ออายุ ใบสําคัญการขึ้นทะเบียนวัตถุอันตรายที่สํานักงานคณะกรรมการอาหารและยารับผิดชอบ พ.ศ. 2552 และ ประกาศสํานักงานคณะกรรมการอาหารและยา เรื่อง การกําหนดรายการข้อมูลเอกสารเพื่อการขึ้นทะเบียน วัตถุอันตราย พ.ศ. 2552 กําหนดให้ผู้ยื่นคําขอขึ้นทะเบียนวัตถุอันตรายต้องส่งข้อมูลเอกสารผลการทดสอบ ประสิทธิภาพของผลิตภัณฑ์ฆ่าเชื้อโรค

          ในการนี้ สํานักงานคณะกรรมการอาหารและยาได้จัดทําแนวทางในการทดสอบและเกณฑ์ การตัดสินผลการทดสอบประสิทธิภาพการฆ่าเชื้อแบคทีเรียของผลิตภัณฑ์ที่ใช้ในกระบวนการซักผ้า ตาม รายละเอียดแนบท้ายประกาศฉบับนี้ เพื่อเป็นแนวทางสําหรับผู้ประกอบการที่ต้องทดสอบประสิทธิภาพ ของผลิตภัณฑ์ฆ่าเชื้อแบคทีเรียที่ใช้ในกระบวนการซักผ้า

          สําหรับวิธีการอื่นใดนอกเหนือจากที่ระบุแนบท้ายประกาศ ให้สํานักงานคณะกรรมการ อาหารและยาพิจารณาแต่ละวิธีไป


ผู้มีอํานาจลงนาม - ประกาศ ณ วันที่ 4 เดือน มกราคม พ.ศ. 2556

 

(นายบุญชัย สมบูรณ์สุข)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ทําความสะอาด ประเภทผลิตภัณฑ์สําเร็จรูป

ที่ประกอบด้วยสารในกลุ่ม CHLORINE และ CHLORINE RELEASING

ผสมกับ ANIONIC SURFACTANT หรือผสมกับ NONIONIC SURFACTANT

---------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงาน คณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วยสาร ในกลุ่ม CHLORINE และ CHLORINE RELEASING ผสมกับ ANIONIC SURFACTANT หรือผสมกับ NONIONIC SURFACTANT ในผลิตภัณฑ์ทําความสะอาด ประเภทผลิตภัณฑ์สําเร็จรูป ต้อง ปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษของ วัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระ สําคัญดังต่อไปนี้

          (1) ประโยชน์              ใช้ทําความสะอาดพื้น หรือเครื่องสุขภัณฑ์

          (2) วิธีใช้                    โรยวัตถุอันตราย/ชื่อผลิตภัณฑ์บนผ้า หรือฟองน้ําที่เปียกแล้วเช็ดถูเครื่องสุขภัณฑ์ ภายหลังการเช็ดถูให้ล้างออกด้วยน้ํา

          (3) วิธีเก็บรักษา         เก็บในที่แห้ง และมิดชิด ห่างจากเด็ก สัตว์เลี้ยง และอาหาร

          (4) คําเตือน               1. ห้ามรับประทาน

                                           2. ขณะใช้ควรสวมถุงมือ

                                           3. ระวังอย่าให้เข้าตา หรือสูดดม

          (5) วิธีแก้พิษเบื้องต้น

                                           1. หากถูกผิวหนัง ให้ล้างด้วยน้ําจํานวนมากๆ หากยังมีอาการระคายเคืองอยู่อีก ไปพบแพทย์

                                           2.หากเข้าตา รีบล้างด้วยน้ําสะอาดจํานวนมาก จนอาการระคายเคืองทุเลา หากไม่ทุเลาให้ไปพบแพทย์

                                           3. หากได้รับพิษจากการสูดดม ให้รีบนําผู้ป่วยออกไปยังบริเวณที่มีอากาศบริสุทธิ์

                                           4. หากกลืนกินวัตถุอันตราย ชื่อผลิตภัณฑ์ ให้รีบดื่มน้ําหรือนมเพื่อเจือจาง จากนั้นรีบนําผู้ป่วยส่งแพทย์ พร้อมภาชนะบรรจุ ฉลากหรือใบแทรกของวัตถุอันตราย/ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่องฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 18 เดือนกรกฎาคม พ.ศ. 2538

 

บรรเทา อื้อกุล

(นายบรรเทา อื้อกุล)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ไล่แมลงประเภทเทคนิคอลเกรด

ที่ประกอบด้วย ETHYL BUTYLACETYLAMINOPROPIONATE

------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศ ซึ่ง ประกอบด้วย ETHYL BUTYLACETYLAMINOPROPIONATE ในผลิตภัณฑ์ไล่แมลงประเภทเทคนิคอลเกรด ต้องปฏิบัติตามข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดง สาระสําคัญดังต่อไปนี้

          (1) ประโยชน์              นําไปผลิตเป็นผลิตภัณฑ์ไล่แมลง

          (2) วิธีเก็บรักษา         เก็บในที่มิดชิด ห่างจากเด็ก อาหารสัตว์เลี้ยง เปลวไฟ และความร้อน

          (3) ค่าเดือน               1.สวมเสื้อผ้าชุดสําหรับปฏิบัติงานให้ครบชุดก่อนที่จะลงมือทํางานต้องระวังอย่าให้เข้าตา ปาก จมูก ถูก                                                       ผิวหนัง หรือเสื้อผ้า

                                           2. ชําระล้างร่างกาย และเปลี่ยนเสื้อผ้าทุกครั้งหลังจากปฏิบัติงาน

                                           3. ต้องล้างมือให้สะอาดด้วยน้ําและสบู่ทุกครั้ง ก่อนรับประทานอาหารดื่มน้ํา หรือสูบบุหรี่

                                           4.ห้ามทิ้งหรือล้างภาชนะบรรจุ และอุปกรณ์ลงในแม่น้ํา คู คลอง แหล่งน้ําสาธารณะ

          (4) อาการเกิดพิษ

                                           หากเข้าตา หรือถูกเนื้อเยื่ออ่อนจะเกิดอาการระคายเคือง หากกลืนกินวัตถุอันตราย/ชื่อผลิตภัณฑ์จะเกิดการกดระบบประสาท ซึม คลื่นไส้อาเจียน น้ําลายออกมาก เคลื่อนไหวผิดปกติ และอาจโคม่าและตายได้

          (5) วิธีแก้พิษเบื้องต้น

                                           1. หากได้รับพิษจากการสูดดม ให้รีบนําผู้ป่วยออกไปยังบริเวณที่มีอากาศถ่ายเทสะดวก

                                           2. หากถูกผิวหนัง ให้รีบล้างด้วยน้ําปริมาณมาก ๆ หากอาการระคายเคืองไม่ทุเลา ให้ไปพบแพทย์

                                           3. หากเข้าตา ให้รีบล้างตาด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                           4. หากกลืนกินวัตถุอันตราย ชื่อผลิตภัณฑ์ ห้ามทําให้อาเจียน ให้ดื่มนมหรือน้ําจํานวนมาก ๆ แล้วให้รีบนําผู้                                                  ป่วยส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย/ชื่อผลิตภัณฑ์ 

          (6) คําแนะนําสําหรับแพทย์ รักษาตามอาการ


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักร หรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่องฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 22 เดือนมีนาคม พ.ศ. 2545

 

วิชัย โชควิวัฒน

(นายวิชัย โชควิวัฒน)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ไล่แมลงประเภทผลิตภัณฑ์สําเร็จรูป

ที่ประกอบด้วย CITRONELLA OIL

-----------------------

อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสาร CITRONELLA OIL ในผลิตภัณฑ์ที่ใช้เพื่อประโยชน์ในการไล่แมลง ประเภทผลิตภัณฑ์ สําเร็จรูป ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับ ความเป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          1.1 ประโยชน์             ไล่แมลง

          1.2 วิธีใช้                   ทาหรือพ่นผิวหนัง (ระบุตามรูปแบบของผลิตภัณฑ์) เพื่อกันยุงได้นานประมาณ..........โมง

          1.3 วิธีเก็บรักษา        ปิดฝาให้สนิท เก็บในที่มิดชิด ห่างจากเด็ก อาหาร สัตว์เลี้ยง และอย่าให้ถูกแสงแดด เปลวไฟหรือความร้อน

          1.4 คําเตือน               (1) ห้ามรับประทาน

                                           (2) ห้ามใช้ในเด็กที่มีอายุต่ํากว่า 4 ปี

                                           (3) ห้ามนําไปใช้แทนโลชั่นทั่วไป ควรทาเมื่อต้องการใช้ป้องกันยุง และระวังมิให้เด็กนําไปทําเล่น

                                           (4) ก่อนใช้ควรลองทาหรือพื้นที่ข้อพับแขนดูก่อน ถ้าไม่เกิดอาการ แพ้ หรือระคายเคือง จึงใช้ทาหรือพ่น         บริเวณอื่นได้

                                           (5) ให้ใช้เฉพาะเมื่อจําเป็นเท่านั้น อย่าใช้ติดต่อกันเป็นประจําหรือใช้ในปริมาณมาก

                                           (6) อย่าทาหรือพ่นบริเวณเนื้อเยื่ออ่อน เช่น บริเวณใกล้ตา ริมฝีปาก เปลือกตา รักแร้ หรือบริเวณแผล

                                           (7) ภายหลังการใช้ หากจะหยิบจับอาหารควรล้างมือเสียก่อน

          1.5 วิธีแก้พิษเบื้องต้น

                                           (1) หากถูกเนื้อเยื่ออ่อน ให้รีบล้างออกด้วยน้ําปริมาณมาก ๆ

                                           (2) หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้รีบไปพบแพทย์

                                           (3) หากกลืนกินวัตถุอันตราย ชื่อผลิตภัณฑ์ ทําให้อาเจียน โดยให้ดื่มน้ําสะอาด 2 แก้ว แล้วทําการล้วงคอ      (สําหรับผลิตภัณฑ์ใน รูปแบบที่กลืนกินได้)

                                           (4) หากมีอาการรุนแรง ให้รีบนําผู้ป่วยส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย/    ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไปนอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 14 เดือนกรกฎาคม พ.ศ. 2540

 

ภักดี โพธิศิริ

(นายภักดี โพธิศิริ)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์สมุนไพรประเภทจุดไล่ยุง

------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสมุนไพรในผลิตภัณฑ์ประเภทจุดไล่ยุง ต้องปฏิบัติตาม ข้อ 3 ข้อ 4 และข้อ 7 ของประกาศ กระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหาร และยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์              ใช้จุดไล่ยุง

          (2) วิธีใช้                    จุดไฟที่ผลิตภัณฑ์สมุนไพรจุดไล่ยุงแล้ววางลงบนภาชนะที่รองรับ ซึ่ง เป็นโลหะ เพื่อป้องกันอัคคีภัย (หรือแจ้งตามวิธีการใช้ที่เหมาะสมกับผลิตภัณฑ์)

          (3) วิธีเก็บรักษา         เก็บผลิตภัณฑ์สมุนไพรจุดไล่ยุงไว้ในที่แห้ง อย่าให้ถูกแสงแดด และให้ห่างจากเด็ก อาหาร และสัตว์เลี้ยง

          (4) คําเตือน               1. อย่าจุดผลิตภัณฑ์สมุนไพรจุดไล่ยุงในห้องที่มีเด็กอ่อนหรือผู้ป่วย หรือในที่อับไม่มีอากาศถ่ายเท

                                           2. อย่าให้ผลิตภัณฑ์สมุนไพรจุดไล่ยุงสัมผัส หรือรมถูกอาหาร

                                           3. อย่าจุดผลิตภัณฑ์สมุนไพรจุดไล่ยุงใกล้วัสดุที่ติดไฟง่าย

                                           4. ภายหลังการหยิบจับผลิตภัณฑ์สมุนไพรจุดไล่ยุง ควรล้างมือทุกครั้ง

          (5) วิธีแก้พิษเบื้องต้น

                                           1. หากเกิดพิษจากการสูดดม ให้รีบนําผู้ป่วยออกจากบริเวณที่จุดผลิตภัณฑ์สมุนไพรจุดไล่ยุงไปยังบริเวณที่มีอากาศถ่ายเทสะดวก

                                           2. หากกลืนกินผลิตภัณฑ์สมุนไพรจุดไล่ยุง/ชื่อผลิตภัณฑ์ รีบทําให้อาเจียน โดยให้ดื่มน้ําสะอาด 2 แก้ว แล้วทําการล้วงคอ

                                           3. หากมีอาการรุนแรง ให้รีบนําส่งแพทย์พร้อมภาชนะบรรจุ ฉลากหรือใบแทรกของผลิตภัณฑ์สมุนไพรจุดไล่ยุง/ชื่อผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 22 มีนาคม พ.ศ. 2545

 

วิชัย โชควิวัฒน

(นายวิชัย โชควิวัฒน)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ไล่แมลงประเภทผลิตภัณฑ์สําเร็จรูป

ชนิดแผ่นหรือแถบใช้ติด หรือสวมบนร่างกาย ที่ประกอบด้วย CITRONELLA OIL

---------------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสาร CITRONELLA OIL ในผลิตภัณฑ์ที่ใช้เพื่อประโยชน์ในการไล่แมลง ประเภทผลิตภัณฑ์ สําเร็จรูป ชนิดแผ่นหรือแถบใช้ติด หรือสวมบนร่างกาย ต้องปฏิบัติตาม ข้อ 3 ข้อ 4 และข้อ 7 ของประกาศ กระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหาร และยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์             ไล่แมลง (ระบุประเภทของแมลง ตามที่มีผลการทดสอบประสิทธิภาพ) 

          (2) วิธีใช้                    ติด หรือสวมบนร่างกาย (ระบุตามรูปแบบของผลิตภัณฑ์) เพื่อกันยุง ได้นานประมาณ.........ชั่วโมง

          (3) วิธีเก็บรักษา        เก็บในที่มิดชิด ห่างจากเด็ก อาหารสัตว์เลี้ยง และอย่าให้ถูกแสงแดด เปลวไฟหรือความร้อน

          (4) คําเตือน              1. ห้ามรับประทาน

                                          2. ห้ามใช้ในเด็กที่มีอายุต่ํากว่า 4 ปี

                                          3. ควรใช้เมื่อต้องการใช้ป้องกันยุง และระวังมิให้เด็กนําไปใช้เล่น

                                          4. ก่อนใช้ควรลองใช้ที่ข้อพับแขนดูก่อน ถ้าไม่เกิดอาการแพ้ หรือระคายเคืองจึงใช้ติดร่างกายบริเวณอื่นได้

                                          5. ให้ใช้เฉพาะเมื่อจําเป็นเท่านั้น อย่าใช้ติดต่อกันเป็นประจําหรือใช้ในปริมาณมาก

                                          6. อย่าใช้บริเวณเนื้อเยื่ออ่อน เช่น บริเวณใกล้ตา ริมฝีปาก เปลือกตา รักแร้ หรือ บริเวณแผล

                                          7. ภายหลังการใช้ หากจะหยิบจับอาหารควรล้างมือเสียก่อน

          (5) วิธีแก้พิษเบื้องต้น

                                          1. หากถูกเนื้อเยื่ออ่อน ให้รีบล้างออกด้วยน้ําปริมาณมาก ๆ

                                          2. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                          3. หากกลืนกินวัตถุอันตราย ชื่อผลิตภัณฑ์ รีบทําให้อาเจียน โดยให้ดื่มน้ําสะอาด 2 แก้ว แล้วทําการล้วงคอ    (สําหรับผลิตภัณฑ์ในรูปแบบที่กลืนกินได้)

                                          4. หากมีอาการรุนแรง ให้รีบนําผู้ป่วยส่งแพทย์ พร้อมภาชนะบรรจุฉลาก หรือใบแทรกของวัตถุอันตราย/ชื่อ   ผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 22 มีนาคม พ.ศ. 2545

 

วิชัย โชควิวัฒน

(นายวิชัย โชควิวัฒน

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ไล่แมลงประเภทผลิตภัณฑ์สําเร็จรูป

ชนิดแผ่นหรือแถบใช้ติดที่เครื่องนุ่งห่ม ที่ประกอบด้วย CITRONELLA OIL

--------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วยสาร CITRONELLA OIL ในผลิตภัณฑ์ที่ใช้เพื่อประโยชน์ในการไล่แมลง ประเภทผลิตภัณฑ์ สําเร็จรูป ชนิดแผ่นหรือแถบใช้ติดที่เครื่องนุ่งห่ม ต้องปฏิบัติตาม ข้อ 3 ข้อ 4 และข้อ 7 ของประกาศ กระทรวงสาธารณสุข เรื่อง ฉลากและระดับความเป็นพิษของวัตถุอันตรายที่สํานักงานคณะกรรมการอาหาร และยามีอํานาจหน้าที่รับผิดชอบ พ.ศ. 2538 และแสดงสาระสําคัญดังต่อไปนี้

          (1) ประโยชน์              ไล่แมลง (ระบุประเภทของแมลง ตามที่มีผลการทดสอบประสิทธิภาพ)

          (2) วิธีใช้                    ติดที่เครื่องนุ่งห่ม เช่น เสื้อผ้า ถุงเท้า (ระบุตามรูปแบบของผลิตภัณฑ์) เพื่อกันยุงได้นานประมาณชั่วโมง

          (3) วิธีเก็บรักษา         เก็บในที่มิดชิด ห่างจากเด็ก อาหาร สัตว์เลี้ยง และอย่าให้ถูกแสงแดดเปลวไฟหรือความร้อน

          (4) คําเตือน               1. ห้ามรับประทาน

                                           2. ห้ามใช้ในเด็กที่มีอายุต่ํากว่า 4 ปี

                                           3. ควรใช้เมื่อต้องการใช้ป้องกันยุง และระวังมิให้เด็กนําไปใช้เล่น

                                           4. ให้ใช้เฉพาะเมื่อจําเป็นเท่านั้น อย่าใช้ติดต่อกันเป็นประจําหรือ ใช้ในปริมาณมาก

                                           5. ภายหลังการใช้ หากจะหยิบจับอาหารควรล้างมือเสียก่อน

          (5) วิธีแก้พิษเบื้องต้น

                                           1. หากถูกเนื้อเยื่ออ่อน ให้รีบล้างออกด้วยน้ําปริมาณมาก ๆ

                                           2. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                           3. หากกลืนกินวัตถุอันตราย ชื่อผลิตภัณฑ์ ทําให้อาเจียน โดยให้ดื่มน้ําสะอาด 2 แก้ว แล้วทําการล้วงคอ         (สําหรับผลิตภัณฑ์ในรูปแบบที่กลืนกินได้)

                                           4. หากมีอาการรุนแรง ให้รีบนําผู้ป่วยส่งแพทย์ พร้อมภาชนะบรรจุฉลาก หรือใบแทรกของวัตถุอันตราย ชื่อ ผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 22 มีนาคม พ.ศ. 2545

 

วิชัย โชควิวัฒน

(นายวิชัย โชควิวัฒน)

เลขาธิการคณะกรรมการอาหารและยา
ประกาศสํานักงานคณะกรรมการอาหารและยา

เรื่อง การแสดงฉลากของผลิตภัณฑ์ไล่แมลง ประเภทสําเร็จรูปที่ประกอบด้วย

ETHYL BUTYLACETYLAMINOPROPIONATE

----------------------------

          อาศัยอํานาจตามความในข้อ 8 ของประกาศกระทรวงสาธารณสุข เรื่อง ฉลากและระดับความ เป็นพิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 สํานักงานคณะกรรมการอาหารและยา ออกประกาศไว้ดังต่อไปนี้


ข้อ ๑ การแสดงฉลากของวัตถุอันตรายที่ผลิต ขาย หรือมีไว้ในครอบครองในประเทศซึ่ง ประกอบด้วย ETHYL BUTYLACETYLAMINOPROPIONATE ในผลิตภัณฑ์ไล่แมลงประเภทสําเร็จรูป ต้องปฏิบัติตาม ข้อ 3 ข้อ 4 และข้อ 7 ของประกาศกระทรวงสาธารณสุข เรื่อง ฉลากและระดับความเป็นพิษ ของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538 และแสดง สาระสําคัญดังต่อไปนี้

          (1) ประโยชน์              ไล่ยุง

          (2) วิธีใช้                    ทาหรือพ่นผิวหนัง (ระบุตามชนิดของผลิตภัณฑ์) เพื่อกันยุงได้นาน ประมาณ..........โมง

          (3) วิธีเก็บรักษา         เก็บในที่มิดชิด ห่างจากเด็ก อาหาร สัตว์เลี้ยง

          (4) คําเตือน                1. ห้ามรับประทาน 

                                             2. ห้ามใช้ในเด็กที่มีอายุต่ํากว่า 4 ปี (สําหรับผลิตภัณฑ์ที่ประกอบ u ETHYL                                                   BUTYLACETYLAMINOPROPIONATE 1 ความเข้มข้นมากกว่า 12.5%) หรือห้ามใช้ในเด็กที่มีอายุต่ํากว่า 2 ปี (สําหรับผลิตภัณฑ์ที่ ประกอบด้วย ETHYL BUTYLACETYLAMINOPROPIONATE ในความเข้มข้นเท่ากับหรือน้อยกว่า 12.5%)

                                             3. ห้ามนําไปทาแทนแป้ง/โลชั่นทั่วไป ควรทาเมื่อต้องการใช้ ป้องกันยุงและระวังมิให้เด็กนําไปทําเล่น          (สําหรับผลิตภัณฑ์ ประเภทแป้ง/โลชั่น)

                                             4. ก่อนใช้ควรลองทาหรือพื้นที่ข้อพับแขนดูก่อน ถ้าไม่เกิดอาการ แพ้หรือระคายเคือง จึงใช้ทาหรือพ่น        บริเวณอื่นได้

                                             5. ให้ใช้เฉพาะเมื่อจําเป็นเท่านั้น อย่าใช้ติดต่อกันเป็นประจําหรือใช้ในปริมาณมาก

                                             6. อย่าทาหรือพ่นบริเวณเนื้อเยื่ออ่อน เช่น บริเวณใกล้ตา ริมฝีปาก เปลือกตา รักแร้ หรือ บริเวณแผล

                                             7. ภายหลังการใช้ หากจะหยิบจับอาหาร ควรล้างมือเสียก่อน

          (5) วิธีแก้พิษเบื้องต้น

                                             1.หากถูกเนื้อเยื่ออ่อน ให้รีบล้างออกด้วยน้ําปริมาณมาก ๆ

                                             2. หากเข้าตา ให้รีบล้างด้วยน้ําสะอาดจนอาการระคายเคืองทุเลา หากไม่ทุเลาให้ไปพบแพทย์

                                             3. หากกลืนกินวัตถุอันตราย ชื่อผลิตภัณฑ์ รีบทําให้อาเจียน โดยดื่มน้ําสะอาด 2 แก้ว แล้วทําการล้วงคอ

                                             4. หากมีอาการรุนแรง ให้รีบนําส่งแพทย์ พร้อมภาชนะบรรจุ ฉลาก หรือใบแทรกของวัตถุอันตราย ชื่อ         ผลิตภัณฑ์


ข้อ ๒ การแสดงฉลากของวัตถุอันตรายตามข้อ 1 ที่นําเข้ามาในราชอาณาจักรหรือส่งออกไป นอกราชอาณาจักร ให้ปฏิบัติตามข้อ 2 ของประกาศกระทรวงสาธารณสุข เรื่อง ฉลากและระดับความเป็น พิษของวัตถุอันตรายที่สํานักงานคณะกรรมการอาหารและยามีอํานาจหน้าที่รับผิดชอบ พ.ศ. 2538


ผู้มีอํานาจลงนาม - ประกาศ ณ วันที่ 22 มีนาคม พ.ศ. 2545

 

วิชัย โชควิวัฒน

(นายวิชัย โชควิวัฒน)

เลขาธิการคณะกรรมการอาหารและยา